Dragonlance er et fantasy univers skabt til rollespillet Dungeons & Dragons. Det er opfundet af spildesignerne Tracy og Laura Hickman i 1984 og er siden blevet udbygget og beskrevet i en lang række spilmaterialer og bøger. Spil-firmaet TSR udgav først i 1992 en sammenhængende og detaljeret beskrivelse af Dragonlance universet med boksudgivelsen "Tales of the Lance". I november 1984 udkom bogen "Dragons of Autumn Twilight", den første i en lang række fantasy-bøger i Dragonlance universet med over 190 titler. De fleste Dragonlance-bøger er skrevet af Tracy Hickman i samarbejde med forfatteren Margaret Weis. Bøgerne blev med årene så populære, at de blev udbygget af andre forfattere og i 2008 udkom der en tegnefilm baseret på den første bog. Mange af Dragonlance bøgerne er oversat til dansk.